Na temelju članka 42. stavak 1. Zakona o lokalnim porezima („Narodne novine“, br. 115/16, 101/17, 114/22, 114/23 i 152/24) i članka 50. točka 10. Statuta Grada Buja – Buie („Službene novine Grada Buja“, br. 11/09, 5/11, 11/11, 3/13, 05/18, 19/18 – pročišćeni tekst i 4/21), Gradsko vijeće Grada Buja - Buie na sjednici 25.2.2025. godine donijelo je

**ODLUKU O IZMJENAMA I DOPUNI**

**ODLUKE O POREZIMA GRADA BUJA - BUIE**

**Članak 1.**

Članak 1. Odluke o porezima Grada Buja – Buie (Službene novine Grada Buja“, br. 20/23) mijenja se i glasi:

„Ovom Odlukom utvrđuju se vrste poreza koje uvodi Grad Buje - Buie, visina stope poreza na potrošnju, visina poreza na nekretnine, određuje se što se smatra javnom površinom, visina, način i uvjeti plaćanja poreza na korištenje javnih površina te nadležna porezna tijela za poslove utvrđivanja, evidentiranja, nadzora, naplate i ovrhe radi naplate pojedinog poreza.“

**Članak 2.**

Članak 2. točka 2. Odluke mijenja se i glasi:

„2. porez na nekretnine“

**Članak 3.**

Naziv Odjeljka iznad IV članka 4. Odluke mijenja se i glasi:

„IV POREZ NA NEKRETNINE“

**Članak 4.**

Članak 5. Odluke mijenja se i glasi:

„Porez na nekretnine na području Grada Buja – Buie plaća se visini od 6,25 eura/m² korisne površine nekretnine.“

**Članak 5.**

Članak 6. Odluke mijenja se i glasi:

„Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava, Područni ured Pazin, Ispostava Umag.“

**Članak 6.**

Ova Odluka o izmjenama i dopuni Odluke o porezima Grada Buja – Buie stupa na snagu dan nakon objave u „Službenim novinama Grada Buja“, s primjenom počevši od 2025. godine.

KLASA/CLASSE: 410-06/25-01/02

URBROJ/NUM.PROT.: 2163-02-02/1-25-3

Buje/Buie, 25. veljače/febbraio 2025.

PREDSJEDNIK GRADSKOG VIJEĆA

Franko Gergorić, v.r.